شه‌فه‌ق نيوز/ ريكخرياگ ترۆريستى داعش وه‌رپرسيارێتى خوه‌ى ده‌رخست له‌ په‌لاماره‌گه‌ى پاريس ك بويه‌ هووكار كوشيان پۆليسيگ له‌ جاده‌ى شانزه‌ليزى له‌ پايته‌خت فره‌نسى.
له‌ى باوه‌ته‌و، ئاژانس فرانس پرێس له‌ زووان ئاژانس ئه‌عماق سه‌ر وه‌ ريكخرياگ ترۆريستى داعش وت: ئه‌بو يوسف ئه‌لبه‌لجيكى ك يه‌كيگه‌ له‌ ترۆريسته‌يل داعش په‌لاماره‌گه‌ى ناوچه‌ى شانزه‌ليزى له‌ناوڕاس پاريس ئه‌نجام داگه‌.
جى باسه‌، له‌لايه‌ن خوه‌ييشه‌و، فر انسوا مولان داواكار پاريس وت: ده‌سڵاته‌يل فره‌نسى ده‌سنيشان ناسنامه‌ى جيوه‌جيكار په‌لاماره‌گه‌ كردنه‌، وه‌لێ ئاشكراى ناوه‌گه‌ى ناكه‌ن وه‌ ته‌مامى تا وه‌ختيگ په‌يجورى وه‌ليا ته‌مام ئه‌دێ ك ئايا كه‌سه‌يل تر هان وه‌ليا تا ئه‌وانيش ده‌سگير بكريه‌ن.
